CELEX: 32021R1466
Language: ro
Date: 2021-07-06 00:00:00
Title: Regulamentul de punere în aplicare (UE) 2021/1466 al Comisiei din 6 iulie 2021 de modificare a Regulamentului de punere în aplicare (UE) 2016/1239 în ceea ce privește cuantumul garanției și perioada de valabilitate a licențelor de export pentru orez

13.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 321/16
               
            
         REGULAMENTUL DE PUNERE ÎN APLICARE (UE) 2021/1466 AL COMISIEI
         din 6 iulie 2021
         de modificare a Regulamentului de punere în aplicare (UE) 2016/1239 în ceea ce privește cuantumul garanției și perioada de valabilitate a licențelor de export pentru orez
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 178 și articolul 223 alineatul (3) literele (a), (b) și (c),
         întrucât:
         
                     (1)
                  
                  
                     Regulamentul de punere în aplicare (UE) 2016/1239 al Comisiei (2) stabilește norme de aplicare a Regulamentului (UE) nr. 1308/2013 în ceea ce privește sistemul de licențe de import și de export.
                  
               
                     (2)
                  
                  
                     Obligația de a deține o licență pentru exporturile de „orez decorticat (orez cargo sau orez brun)” încadrat la codul NC 1006 20 și de „orez semialbit sau albit, chiar sticlos sau glasat” încadrat la codul NC 1006 30 a fost eliminată prin Regulamentul delegat (UE) 2016/1237 al Comisiei (3), astfel cum a fost modificat prin Regulamentul delegat (UE) 2021/1467 (4).
                  
               
                     (3)
                  
                  
                     Prin urmare, este necesar să se elimine dispozițiile de punere în aplicare privind cuantumul garanției și perioada de valabilitate pentru licențele de export respective, precum și cerința de notificare a acestora.
                  
               
                     (4)
                  
                  
                     Prin urmare, Regulamentul de punere în aplicare (UE) 2016/1239 trebuie modificat în consecință.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) 2016/1239 se modifică după cum urmează:
            
                        1.
                     
                     
                        la articolul 19a, litera (b) se elimină;
                     
                  
                        2.
                     
                     
                        în anexa II partea II, punctul A se elimină.
                     
                  
         
            Articolul 2
            Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 iulie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 671.
         
            (2)  Regulamentul de punere în aplicare (UE) 2016/1239 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește sistemul de licențe de import și de export (JO L 206, 30.7.2016, p. 44).
         
            (3)  Regulamentul delegat (UE) 2016/1237 al Comisiei din 18 mai 2016 de completare a Regulamentului (UE) nr. 1308/2013 al Parlamentului European și al Consiliului în ceea ce privește normele de aplicare a sistemului de licențe de import și export și de completare a Regulamentului (UE) nr. 1306/2013 al Parlamentului European și al Consiliului în ceea ce privește normele referitoare la eliberarea și reținerea garanțiilor constituite pentru astfel de licențe, precum și de modificare a Regulamentelor (CE) nr. 2535/2001, (CE) nr. 1342/2003, (CE) nr. 2336/2003, (CE) nr. 951/2006, (CE) nr. 341/2007 și (CE) nr. 382/2008 ale Comisiei și de abrogare a Regulamentelor (CE) nr. 2390/98, (CE) nr. 1345/2005, (CE) nr. 376/2008 și (CE) nr. 507/2008 ale Comisiei (JO L 206, 30.7.2016, p. 1).
         
            (4)  Regulamentul delegat (UE) 2021/1467 al Comisiei din 6 iulie 2021 de modificare a Regulamentului delegat (UE) 2016/1237 în ceea ce privește obligația de a deține o licență de export pentru orez (a se vedea pagina 18 din prezentul Jurnal Oficial).